AFRIKAANSE OPSOMMING: Brandveiligheidsontwerp in geboue is wêreldwyd 'n toenemende bekommernis, veral na rampe soos die Wêreldhandelsentrum-ineenstorting en die meer onlangse Grenfelltoring brand. In sulke gevalle speel strukturele brandontwerp 'n deurslaggewende rol in die inherente brandweerstand van 'n struktuur. Tans gebruik struktuuringenieurs hoofsaaklik voorskriftelike metodes in die ontwerp van brandbestandheid. Hierdie metodes word egter hoofsaaklik gebaseer op enkel-element toetse in 'n standaard vuur en beskou dus nie kritiese globale bougedrag nie. Gevolglik word prestasiegebaseerde ontwerpmetodes aanvaar as die meer wetenskaplike benadering tot die ontwerp van brandende strukture. 'n Voorbeeld van so 'n prestasie-gebaseerde ontwerp benadering is die Brand-Balk Element (BBE) metode. Die BBE vereenvoudig 'n struktuur deur dit in 'n skeletale raam te verander wat net uit balke en kolomme bestaan. Die werk in hierdie tesis het die BBE metode gebruik, gemodelleer in die OpenSees sagteware-omgewing en daarna is dit in die konteks van ingeklemde strukture toegepas. Om die ontwikkelde model te valideer, is standaard experimente van literatuur verkry en uitgevoer om te verseker dat die model homself dienooreenkomstig gedra. Drie sulke gevallestudies was uitgevoer: 'n staal balk met 'n hoë aksiale krag en buigkragte, twee saamgestelde eenvoudig-opgelegde balke en 'n 2D staal raamwerk. Die tweede eksperiment het bevestig dat selfs saamgestelde dwarssnitte met 'n enkele balk element gemodelleer kan word die model het resultate soortgelyk aan dié van meer komplekse 3D-dopmodelle gelewer. Die nale maatstafeksperiment het getoon dat komplekse gedrag soos nie-lineêre verwarming, ingeklemdheid en buiging deur die model vasgevang word. Die laasgenoemde twee verskynsels is nie in vorige BBE werk oorweeg nie. 'n Sensitiwiteitsanalise van die BBE model het bevind dat die e ek van die vergroting van die maaswydte van 'n deursnit nie die model se berekeningstydperk eksponensieel verhoog het nie, en sodoende is die ontwikkelde modelle se vermoë om meer komplekse ontledings te hanteer geïllustreer. Die eenvoudigheid van die BBE model laat toe om verskillende temeratuur pro ele te toets en is dus gerie ik vir ontwerp doeleindes. In die toekoms, as die BBE metode in 3D ontwikkel word, kan dit in samewerking met die Paneelmetode gebruik work, en aangebied word as 'n moontlike analise-instrument vir strukturele brandontwerp van hele geboue.